Асноўная мэта практыкі – збор фактычнага матэрыялу з захаваннем усіх фанетычных і граматычных асаблівасцей. Трэба адзначыць, што мясцовыя жыхары адзначаных населеных пунктаў вылучаюцца сваёй ветлівасцю і дабразычлівасцю, з вялікай ахвотай ідуць на кантакт. Большая колькасць з іх прыехалі ў Добрушскі раён з Расіі ці Украіны, таму гаворкі гэтага рэгіёну вызначаюцца спляценнем фанетычных і граматычных асаблівасцей усіх трох краін. Абрады, звычаі і песні таксама складаюць арганічную частку фальклорна-этнаграфічнай спадчыны беларусаў.